קארל אורבן

קארל-היינץ אורבן (באנגלית: Karl-Heinz Urban; נולד ב-7 ביוני 1972) הוא שחקן קולנוע וטלוויזיה ניו זילנדי. הקריירה שלו החלה לצבור תאוצה עם גילומם של קופידון ויוליוס קיסר בסדרה "זינה הנסיכה הלוחמת" <small>(1996–2001)</small>. תפקידו ההוליוודי הראשון היה בסרט האימה "ספינת רפאים" <small>(2002).</small> מאז, הוא שיחק בסרטים רבים, בין היתר גילם את איאומר בסרט "שר הטבעות: שני הצריחים" <small>(2002)</small> ובהמשכו "שר הטבעות: שיבת המלך" <small>(2003),</small> גילם את המפקד ואקו בסרט "רידיק: המסע מתחיל" <small>(2004)</small> ובהמשכו "רידיק" <small>(אנ') (2013),</small> גילם את ליאונרד מק'קוי באתחול מחדש של "מסע בין כוכבים" - "סטארטרק" <small>(2009)</small> ובהמשכיו "האויב בתוכנו - סטארטרק" <small>(2013)</small> ו"סטארטרק: אל האינסוף" <small>(2016),</small> גילם את קיריל בסרט "זהות במלכודת" <small>(2004),</small> את ג'ון "ריפר" גרים בסרט "דום" <small>(2005),</small> את השופט דרד בסרט "השופט דרד" <small>(2012)</small> ואת סקורג' בסרט "תור: ראגנארוק" <small>(2017).</small> 

בשנת 2013, הוא כיכב בסדרת המדע הבדיוני "כמעט אנושי" של רשת Fox. מאז 2019, הוא מככב בתור וויליאם ג'יי "בילי" בוטצ'ר <small>(אנ')</small> בסדרת הטלוויזיה "הבנים" של אמזון פריים וידאו.

== ביוגרפיה ==
אורבן נולד בולינגטון, ניו זילנד. אביו, מהגר גרמני, היה בעלים של חנות למוצרי עור, ואמו עבדה באולפני סרטים. דרך אמו, אורבן נחשף לקולנוע הניו זילנדי הקלאסי ופיתח עניין בתעשיית הקולנוע. אורבן למד תחילה בבית הספר סן מרקו <small>(אנ'),</small> שם גילה את אהבתו להופעה על הבמה. תפקיד המשחק הראשון שלו הגיע בגיל שמונה, כאשר היה לו שורה בודדת בפרק של סדרת הטלוויזיה הניו זילנדית "Pioneer Woman". למרות שהמשיך להשתתף בהפקות במה של בית הספר, הוא לא פעל שוב במקצועיות עד לאחר התיכון.

בשנים 1986–1990 הוא למד במכללת ולינגטון <small>(אנ')</small>. לאחר מכן הוא נרשם לאוניברסיטת ויקטוריה <small>(אנ')</small> בולינגטון ללימודי תואר ראשון באמנויות הבמה אך עזב לאחר סמסטר כדי להמשיך בקריירה במשחק. במהלך השנים הבאות, הוא הופיע במספר פרסומות טלוויזיה מקומיות בנוסף לתפקידי תיאטרון באזור ולינגטון. בסופו של דבר, הוא עבר לאוקלנד, שם הוצעו לו תפקידי אורח רבים בתוכניות טלוויזיה (אחד מהם היה גילום מכור להרואין בדרמה המשטרתית "Shark in the Park"). לאחר מכן עבר אורבן לזמן קצר לבונדיי ביץ', סידני, אוסטרליה ב-1995 לפני שחזר לניו זילנד בשנה שלאחר מכן.

== קריירה ==
לצד ההופעות בטלוויזיה המקומית הופיע אורבן גם במספר הצגות, ב-1998 הופיע במחזה הנקרא "The Herbal Bed" וב"יוליוס קיסר" של שייקספיר, ובמותחן הפשע "אישה משמיים" לצד ג'ואנה גוינג. לאחר מכן שיחק אורבן בסדרה האמריקאית "הרקולס: המסעות המופלאים" בתפקיד ארוס ובסדרה "זינה הנסיכה הלוחמת" בשני תפקידים, קופידון ויוליוס קיסר, שתי הסדרות צולמו בניו זילנד.

בשנת 2000 קיבל אורבן מועמדות לפרס האקדמיה הקולנועית הניו זילנדית על תפקידו בסרט "The Price of Milk". הפריצה ההוליוודית של אורבן הגיעה בשנת 2002 עם השתתפותו בסרט האימה "ספינת רפאים" לצד גבריאל ביירן ואמילי בראונינג.

הבמאי הניו זילנדי פיטר ג'קסון שראה את הופעותיו של אורבן בסרטים מקומיים החליט ללהק אותו לסרט השני בטרילוגיית "שר הטבעות", "שר הטבעות: שני הצריחים", בסרט גילם אורבן את אאומר לוחם רוהאן. בשנת 2003 שיחק אורבן בסרט השלישי בסדרה "שר הטבעות: שיבת המלך" באותו תפקיד. בשנת 2004 השתתף אורבן בהמשך לסרט "פיץ' בלאק" משנת 2000 "רידיק: המסע מתחיל", בסרט גילם אורבן את דמותו של המפקד ואקו, שעליו הוטלה המשימה להרוג את רידיק (וין דיזל), כמו כן גם הופיע בסרט ההמשך של פול גרינגראס לסרט "זהות כפולה" מ-2001 "זהות אבודה" לצד מאט דיימון.

בשנת 2005 שיחק אורבן לצידו של דוויין ג'ונסון בסרט המבוסס על משחק במחשב הפופולרי "דום", בסרט שיחק אורבן את סמל ג'ון גרים. בשנת 2006 זכה אורבן בפרס האקדמיה הקולנועית הניו זילנדית על תפקידו בסרט הפשע הניו זילנדי "לפתע משום מקום".

בשנת 2007 שיחק אורבן בסרט הפעולה-פנטזיה "פורץ הדרך", בסרט שיחק אורבן ילד ויקינגי קטן אשר ננטש על חופי אמריקה אחרי קרב עם האינדיאנים המקומיים. האינדיאנים אוספים אותו ומגדלים אותו, ומעניקים לו את השם "רוח" בזכות העור הבהיר שלו. עד מהרה הוא הופך ללוחם מצטיין, אשר רוצה להוכיח את ערכו לשבט.

בשנת 2008 השתתף אורבן במיני-סדרה מועמדת 5 פרסי אמי "ירח קומנצ'י". בשנת 2009 שיחק אורבן בסרט "סטארטרק", הסרט ה-11 בסדרת סרטי מסע בין כוכבים. בסרט שיחק אורבן את ד"ר לאונרד מקוי. 

בשנת 2010 הוא שיחק בסרט "Red" לצד ברוס ויליס, מרי-לואיז פרקר, מורגן פרימן, הלן מירן וג'ון מלקוביץ'. בשנת 2012 השתתף בסרט השופט דרד.

בשנת 2013 כיכב בסדרת הטלוויזיה המדע-בדיונית "כמעט אנושי" של רשת פוקס, בהפקת ג'יי ג'יי אברהמס. 

בשנת 2015 השתתף בסרט המתח "הדירה". באותה שנה גילם גם את ד"ר לאונרד מקוי בסרט ההמשך של סטארטרק, "האויב בתוכנו - סטארטרק"

בשנת 2016 שב לגלם את ד"ר לאונרד מקוי בסרט המדע הבדיוני "סטארטרק: אל האינסוף" לצד כריס פיין, זואי סלדנה ואידריס אלבה, הסרט הוא הסרט ה-13 במספר בסדרת סרטי "מסע בין כוכבים". באותה שנה השתתף גם ברימייק לסרט "חברי הדרקון אליוט". 

בשנת 2017 שיחק בסרט גיבורי העל "תור: ראגנארוק", הסרט השלישי בסדרת סרטי "תור". כמו כן שיחק בסרט "איש תלוי", יחד עם השחקן זוכה פרס האוסקר אל פצ'ינו ושיחק לצד אנטוניו בנדרס בסרט הפעולה "מעשה של נקמה" מאת הבמאי הישראלי יצחק פלורנטין. 

בשנת 2018 כיכב במותחן הפשע "Bent" לצד סופיה ורגרה.

בשנת 2019 החל לככב בסדרת הטלוויזיה "הבנים", בתפקיד בילי באצ'ר, מנהיג "הבנים".

בשנת 2022 דיבב בסרט "המפלצת מהים".

== חיים אישיים ==
בספטמבר 2004, אורבן התחתן עם בת זוגו משכבר הימים, המאפרת נטלי וויהונגי, אותה הכיר כשעבדו יחד בסרט הטלוויזיה "The Privateers" משנת 2000. יחד יש להם שני בנים; האנטר ואינדיאנה. בנו השני נקרא על שם הגיבור בזיכיון אינדיאנה ג'ונס, שלדבריו היא אחת מסדרות הסרטים האהובות עליו. הם התגוררו באחוזה בשווי 5.25 מיליון דולר ניו זילנדי בשכונת הרן ביי <small>(אנ')</small> האמידה הממוקמת באוקלנד, ניו זילנד. בני הזוג הודיעו על פרידתם ביוני 2014, ומכרו את ביתם תמורת 6.65 מיליון דולר ניו זילנדי בדצמבר 2014.

מ-2014 עד 2018, הוא היה במערכת יחסים עם השחקנית האמריקאית קייטי סאקהוף.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1992
|Chunuk Bair 
|חייל
|
|-
| rowspan="2" |1998
|Heaven
|מנקה
|
|-
|Via Satellite
|פול
|
|-
| rowspan="2" |2000
|The Irrefutable Truth about Demons
|הארי בלארד
|
|-
|The Price of Milk
|רוב
|
|-
| rowspan="2" |2002
|ספינת רפאים
|מאנדר
|
|-
|שר הטבעות: שני הצריחים
| rowspan="2" |איאומר
|
|-
|2003
|שר הטבעות: שיבת המלך
|
|-
| rowspan="2" |2004
|רידיק: המסע מתחיל
|ואקו
|
|-
|זהות במלכודת
|קיריל
|
|-
|2005
|דום
|ג'ון "ריפר" גרים
|
|-
|2006
|לפתע משום מקום
|ניק הארווי
|
|-
|2007
|פורץ הדרך
|"רוח"
|
|-
| rowspan="2" |2009
|סטארטרק
|ליאונרד מק'קוי
|
|-
|Black Water Transit
|ארל פייק
|
|-
| rowspan="2" |2010
|ובקרוב האפלה
|מייקל
|
|-
|רד 
|ויליאם קופר
|
|-
|2011
|המאמין <small>(אנ')</small>
|בלאק האט
|
|-
|2012
|השופט דרד
|השופט דרד
|
|-
| rowspan="3" |2013
|האויב בתוכנו - סטארטרק
|ליאונרד מק'קוי
|
|-
|רידיק <small>(אנ')</small>
|ואקו
|
|-
|ללכת בין דינוזאורים
|דוד ז'אק
|
|-
|2014
|הדירה <small>(אנ')</small>
|וינסנט סטיבנס
|
|-
| rowspan="2" |2016
|סטארטרק: אל האינסוף
|ליאונרד מק'קוי
|
|-
|חברי הדרקון אליוט
|גווין
|
|-
| rowspan="3" |2017
|תור: ראגנארוק
|סקורג'
|
|-
|מעשה של נקמה <small>(אנ')</small>
|האנק סטרוד
|
|-
|Hangman 
|הבלש ביל רייני
|
|-
|2018
|Bent 
|דני גלאגר
|
|-
|2019
|מלחמת הכוכבים - פרק 9: עלייתו של סקייווקר
|סטורמטרופר
|
|-
|2022
|המפלצת מהים
|ג'ייקוב הולנד
|דיבוב 
|-
| rowspan="2" |TBA
|מורטל קומבט 2 <small>(אנ')</small>
|ג'וני קייג'
|
|-
|I, Object
|
|דיבוב
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1990
|Shark in the Park
|רוהאן מרדוק
|6 פרקים
|-
|1992
|Homeward Bound 
|טים ג'ונסטון
|תפקיד ראשי; 21 פרקים
|-
|1993
|פנג הלבן
|דייוויד פירס
|פרק: "Tough Kid"
|-
|1993–1994
|רחוב שורטלנד
|ג'יימי פורסט <small>(אנ')</small>
|
|-
|1995
|Riding High
|ג'יימס ווסטווד
|
|-
|1996–2001
|זינה הנסיכה הלוחמת
|קור / קופידון / יוליוס קיסר
|12 פרקים
|-
|1996, 1998
|הרקולס: המסעות המופלאים
|קופידון / יוליוס קיסר
|2 פרקים
|-
|2000
|The Privateers
|קפטן ארן דראוויק
|סרט טלוויזיה
|-
|2008
|ירח קומנצ'י
|וודרו פ. קול
|מיני-סדרה
|-
|2013
|כמעט אנושי
|ג׳ון קנקס
|תפקיד ראשי; 13 פרקים
|-
|2014
|Short Poppies
|אלכס טרנבול
|2 פרקים
|-
|2019–הווה
|הבנים 
|וויליאם ג'יי "בילי" בוטצ'ר <small>(אנ')</small>
|תפקיד ראשי (4 עונות); 32 פרקים
גם מפיק
|-
|TBA
|Ark: The Animated Series
|בוב 
|סדרת אנימציה עתידית 
|}

== קישורים חיצוניים ==

* 

קטגוריה:שחקני קולנוע וטלוויזיה ניו זילנדים
קטגוריה:שחקני תיאטרון ניו זילנדים
קטגוריה:אישים ממוצא גרמני
קטגוריה:ניו זילנדים שנולדו ב-1972